stanford-oval/wikipedia huggingface dataset:
ซอริสเกีย

| ซอริสเกีย ช่วงเวลาที่มีชีวิตอยู่:  ไทรแอสซิกตอนปลาย-ปัจจุบัน, 231> 4–0Ma  PreꞒ Ꞓ O S D C P T J K Pg N      |
| --- | --- |

โครงกระดูกของ อีแรปเตอร์ ลูเนนซิส

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
อันดับใหญ่:: Dinosauria
อันดับ:: Saurischia Seeley, 1888

กลุ่มย่อย
 †Alwalkeria  †Herrerasauridae  †Daemonosaurus  †Tawa  †Chindesaurus  †Saltopus?  †Eodromaeus  Eusaurischia †Sauropodomorpha  Theropoda
ซอริสเกีย (อังกฤษ: Saurischia, ออกเสียง: /sɔːˈrɪskiə/, จากภาษากรีกโบราณ σαυρος (sauros) แปลว่า 'กิ้งก่า' และ ισχιον (ischion) แปลว่า "ร่วมสะโพก") เป็นการจัดอันดับของสัตว์เลื้อยคลานขนาดใหญ่ที่สูญพันธุ์ไปแล้วจำพวกไดโนเสาร์ นับเป็นอันดับของไดโนเสาร์ในวงกว้างหนึ่งในสองอันดับ (ร่วมกับออร์นิทิสเกียหรือไดโนเสาร์ที่มีโครงกระดูกสะโพกหรือเชิงกรานคล้ายนก) โดยเป็นการจัดมาตั้งแต่ปี ค.ศ. 1888
ซอริสเกียเป็นไดโนเสาร์ที่มีกระดูกเชิงกรานคล้ายสัตว์เลื้อยคลาน โดยครอบคลุมถึงกลุ่มเทโรพอด หรือไดโนเสาร์กินเนื้อ เช่น ไทรันโนซอรัส เร็กซ์, สไปโนซอรัส, ไจแกนโนโตซอรัส และกลุ่มซอโรพอด หรือไดโนเสาร์คอยาว เช่น อะแพโทซอรัส, อาร์เจนติโนซอรัส, ไดพลอโดคัส หรือภูเวียงโกซอรัส
แต่งานวิจัยชิ้นใหม่บ่งชี้ว่ากลุ่มเทโรพอดมีความสัมพันธ์กับอันดับออร์นิทิสเกีย ดังนั้นเทโรพอดไม่ควรจะถูกนำมารวมกับกลุ่มซอโรพอด จึงมีการตั้งเป็นอันดับใหม่ คือ ออร์นิโทสเซลิดา (En:Ornithoscelida) ขึ้นมา
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q186334  Wikispecies: Saurischia  EoL: 4531095  Fossilworks: 91969  iNaturalist: 490947  IRMNG: 10565  NCBI: 436489 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ
ซอโรโลฟัส

| Saurolophus ช่วงเวลาที่มีชีวิตอยู่: Late Cretaceous |
| --- | --- |

Mounted Saurolophus angustirostris, Palaeontological Institute, Moscow

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Ornithischia
วงศ์:: Hadrosauridae
วงศ์ย่อย:: Hadrosaurinae
สกุล:: Saurolophus Brown, 1912

Species
 S. osborni Brown, 1912 (type)  S. angustirostris Rozhdestvensky, 1952   ?S. kryschtofovici Riabinin, 1930 (dubious)
ซอโรโลฟัส (อังกฤษ: Saurolophus) เป็นไดโนเสาร์ตระกูลปากเป็ดมีหงอนเช่นเดียวกับพาราซอโรโลฟัสหรือคอริโธซอรัส
มีความยาวประมาณ 10-13 เมตร ค้นพบที่อเมริกาเหนือ และมองโกเลีย จีน มีความหมายของชื่อว่ากิ้งก่าหงอนใหญ่ อาศัยอยู่ใน
ยุคครีเทเชียสตอนต้นปลายประมาณ 80-75 ล้านปี ว่ายน้ำได้ดี
ซะฮิบ ชีฮับ

| Sahib Shihab |
| --- | --- |
ชื่อเกิด: เอ็ดมอนด์ เกรกอรี
เกิด: 23 มิถุนายน ค.ศ. 1925 ซาวันนาห์ รัฐจอร์เจีย
เสียชีวิต: 24 ตุลาคม ค.ศ. 1989 (64 ปี) รัฐเทนเนสซี
แนวเพลง: แจ๊ส ฮาร์ดบ็อพ
อาชีพ: นักดนตรี
เครื่องดนตรี: แซกโซโฟน ฟลุต
ช่วงปี: 1940s - 1980s
ซะฮิบ ชีฮับ (อังกฤษ: Sahib Shihab)  นักแซกโซโฟนแจ๊สชาวอเมริกัน เคยมีผลงานร่วมกับทีโลเนียส มังค์ ดิซซี กิลเลซพี อาร์ต แบลคคี เบนนี กอลสัน ไมล์ส เดวิส และอาร์ต ฟาร์เมอร์ ในแนวฮาร์ดบ็อพ   และเคยมีผลงานร่วมกับควินซี โจนส์
ซะฮิบ ชีฮับ เล่นแซกโซโฟนทั้งแบบอัลโต แบริโทน และโซปราโน ส่วนมากจะเล่นแบริโทนแซก ทั้งยังเป็นนักดนตรีแจ๊สคนแรกๆ ที่นำฟลุต มาเล่นกับดนตรีในแนวบ็อพ
ซะฮิบ ชีฮับ เดิมมีชื่อว่า เอ็ดมอนด์ เกรกอรี (Edmond Gregory)  เขาเป็นนักดนตรีอเมริกันคนแรกๆ ที่เปลี่ยนไปนับถือศาสนาอิสลามในปี ค.ศ. 1947 และเปลี่ยนชื่อเป็นภาษาอาหรับ
จูเซปเป แวร์ดี
รายชื่อผลงาน > อุปรากร

Oberto, Conte di San Bonifacio (17 พฤศจิกายน ค.ศ. 1839 ที่โรงละครลา สกาลา นครมิลาน)
Un giorno di regno (5 กันยายน ค.ศ. 1840 ที่โรงละครลา สกาลา นครมิลาน)
Nabucco หรือ «Nabucodonosor» (9 มีนาคม ค.ศ. 1842 ที่โรงละครลา สกาลา นครมิลาน)
I Lombardi alla prima crociata (11 กุมภาพันธ์ ค.ศ. 1843 ที่โรงละครลา สกาลา นครมิลาน)
Ernani (9 มีนาคม ค.ศ. 1844 ที่โรงละครลา เฟนิกซ์ นครเวนีซ)
I due Foscari (3 พฤศจิกายน ค.ศ. 1844 ที่โรงละครอาร์เจนตินา กรุงโรม)
Giovanna d'Arco (15 กุมภาพันธ์ ค.ศ. 1845 ที่โรงละครลา สกาลา นครมิลาน)
Alzira (22 สิงหาคม ค.ศ. 1845 ที่โรงละครซานการ์โล เมืองเนเปิลล์)
Attila (17 มีนาคม ค.ศ. 1846 ที่โรงละครลา เฟนิกซ์ นครเวนีซ)
Macbeth (14 มีนาคม ค.ศ. 1847 ที่โรงละครเปอร์โกลา นครฟลอเรนซ์)
I Masnadieri (22 กรกฎาคม ค.ศ. 1847 ที่โรงละครควีนส์เธียเตอร์ กรุงลอนดอน)
Jérusalem ดัดแปลงจากเรื่อง «I Lombardi» (26 พฤศจิกายน ค.ศ. 1847 ที่โรงอุปรากรแห่งกรุงปารีส)
Il Corsaro (25 ตุลาคม ค.ศ. 1848 ที่โรงละครเตอาโตร กรันเด เมืองทรีเอสต์)
La Battaglia di Legnano (27 มกราคม ค.ศ. 1849 ที่โรงละครอาร์เจนตินา ในกรุงโรม)
Luisa Miller (8 ธันวาคม ค.ศ. 1849 ที่โรงละครซาน การ์โล เมืองเนเปิลส์)
Stiffelio 16 พฤศจิกายน ค.ศ. 1850 ที่โรงละครเตอาโตร กรันเด เมืองทรีเอสต์)
Rigoletto (11 มีนาคม ค.ศ. 1851 ที่โรงละครลา เฟนิกซ์ นครเวนีซ)
Il Trovatore (19 มกราคม ค.ศ. 1853 ที่โรงละครอาร์เจนตินา ในกรุงโรม)
La Traviata (6 มีนาคม ค.ศ. 1853 ที่โรงละครลา เฟนิกซ์ นครเวนีซ)
เรื่องงูพิษแห่งเกาะซิซิลี (13 มิถุนายน ค.ศ. 1855 ที่โรงอุปรากรแห่งกรุงปารีส)
Giovanna de Guzman ou «I vespri siciliani» ตัดแปลงจากเรื่องงูพิษแห่งเกาะซิซิลี (ค.ศ. 1856 ที่โรงละครลา สกาลา นครมิลาน)
Simon Boccanegra (12 มีนาคม ค.ศ. 1857 ที่โรงละครลา เฟนิกซ์ นครเวนีซ)
Aroldo ดัดแปลงจาเรื่อง «Stiffelio» (16 สิงหาคม ค.ศ. 1857 ที่โรงละครเตอาโตร นูโว เมืองทริมินี)
Un ballo in maschera (17 กุมภาพันธ์ ค.ศ. 1859 ที่โรงละครอาร์เจนตินา ในกรุงโรม)
La Forza del Destino (10 พฤศจิกายน ค.ศ. 1862 ที่โรงละครหลวงแห่งนครเซนต์ปีเตอร์สเบิร์ก)
Macbeth ภาคดัดแปลง (21 เมษายน ค.ศ. 1865 ที่โรงละครเตอาตร์ ลีรีก กรุงปารีส)
Don Carlos (11 มีนาคม ค.ศ. 1867 ที่โรงอุปรากรแห่งกรุงปารีส)
ไอด้า (24 ธันวาคม ค.ศ. 1871 ที่โรงละครอิตาเลียน กรุงไคโร)
Don Carlo ดัดแปลงจากเรื่อง «Don Carlos» (ค.ศ. 1872 ที่โรงละครซาน การ์โล เมืองเนเปิลส์)
Simon Boccanegra.
La force du destin ดัดแปลงจากเรื่อง «La Forza del Destino» (14 มีนาคม ค.ศ. 1883 ที่เมืองอองแวร์)
Don Carlo ดัดแปลงจากเรื่อง «Don Carlos» (10 มกราคม ค.ศ. 1884 ที่โรงละครลา สกาลา นครมิลาน)
โอเทลโล (5 กุมภาพันธ์ ค.ศ. 1887 ที่โรงละครลา สกาลา นครมิลาน)
Falstaff (9 กุมภาพันธ์ ค.ศ. 1893 ที่โรงละครลา สกาลา นครมิลาน)
รายชื่อผลงาน > บทเพลงขับร้อง

Sei Romanze (ค.ศ. 1838)
Non t'accostar all'urna (Jacopo Vittorelli)
More, Elisa, lo stanco poeta (Tommaso Bianchi)
In solitaria stanza (Vittorelli)
Nell' orror di note oscura (Carlo Angiolini)
Perduta ho la pace
Deh, pietoso, o addolorata
L'esule (ค.ศ. 1839) (Temistocle Solera)
La seduzione (ค.ศ. 1839) (Balestra)
Guarda che bianca luna: notturno (ค.ศ. 1839)
Album di Sei Romanze (ค.ศ. 1845)
Il tramonto (Andrea Maffei)
La zingara (S. Manfredo Maggioni)
Ad una stella (Maffei)
Lo Spazzocamino (Maggioni)
Il Mistero (Felice Romani)
Brindisi (Maffei)
Il poveretto (ค.ศ. 1847) (Maggioni)
L'Abandonée (ค.ศ. 1849) (Escudier?)
Stornello (ค.ศ. 1869) (annon.)
Pietà Signor (ค.ศ. 1894) (ประพันธ์ร่วมกับ Boito)
รายชื่อผลงาน > บทเพลงศาสนา

เรเควียม (22 พฤษภาคม ค.ศ. 1874 ที่โรงละครลา สกาล่า นครมิลาน)
«Volgarizzati» da Dante (18 เมษายน ค.ศ. 1880 ที่นครมิลาน)
Pater noster (ค.ศ. 1873)
Ave Maria (ค.ศ. 1880)
Quattro Pezzi sacri (7 เมษายน ค.ศ. 1898 ที่กรุงปารีส)
Ave Maria
Stabat Mater
Laudi alla Vergine Maria
Te Deum
รายชื่อผลงาน > เพลงบรรเลง

Suona la tromba (ค.ศ. 1848) (Giuseppe Mameli)
Inno delle Nazioni (ค.ศ. 1862)
ควอร์เต็ตเครื่องสาย ในบันไดเสียงอี ไมเนอร์ (ค.ศ. 1873)
มีเดีย

| --- | --- |
La donna è mobile: 

en:Enrico Caruso sings en:La donna è mobile from Verdi's Rigoletto, circa 1908
| ด ค กศิลปินจินตนิยม |
| --- | --- |
วัฒนธรรม:  โบฮีเมียนิยม  อชเชียน  ชาตินิยมโรแมนติก  วอลเลนร็อดนิยม 
วรรณกรรม:  แอนเดอร์เซน  เบลก  เบินส์  ไบรอน  ชาโตบรีย็อง  คอเลริดจ์  Espronceda  เกอเทอ  พี่น้องตระกูลกริม  Heine  ฮอฟฟ์มันน์  เฮิลเดอร์ลิน  อูโก  คีตส์  คราซีนสกี  ลามาร์ตีน  เลโอปาร์ดี  เลอร์มอนตอฟ  มิกกีวิกซ์  Musset  Nerval  โนวาลิส  Oehlenschläger  โพ  พุชกิน  ชิลเลอร์  สก็อตต์  แมรี เชลลีย์  เพอร์ซี บิสซี เชลลีย์  Slowacki  สเตนดัล  Ujejski  เวิร์ดสเวิร์ธ 
คีตกรรม:  อัลแคน  ออเบอร์  เบทโฮเฟิน  เบลลินี  แบร์ลีโยซ  กริก  ชูเบิร์ท  ชอแป็ง  โดนิเซตติ  ฟิลด์  แฟรงค์  กลิงคา  ฮาเลวี  ลิสท์  โลเว  มาเลอร์  มาร์ชเนอร์  Méhul  เม็นเดิลส์โซน  มาเยอร์เบียร์  ปากานินี  รอสซินี   ชูมัน  ทัลแบร์ค  แวร์ดี  วากเนอร์  เวเบอร์ 
ปรัชญา:  คอเลริดจ์  เกอเทอ  ชิลเลอร์  มุลเลอร์  ชไลเออร์มัคเคอร์  Tieck  Mickiewicz  ฟ็อยเออร์บัค  ฟิชเทอ  Wackenroder  ยาน  ชเลเกิล  เช็ลลิง  เฮเกิล  เซอร์เอิน เคียร์เกอกอร์  Słowacki  Towiański 
ศิลปกรรม:  เบลก  Briullov  คอนสตาเบิล  Corot  เดอลาครัว  Friedrich  เฌรีโก  โกยา  สกุลศิลปะลุ่มแม่น้ำฮัดสัน  Leutze  Nazarene movement  พาล์มเมอร์  เทอร์เนอร์  Wiertz
จูกซ์

| --- | --- |

ประเภท: บริการสตรีมเพลง
ภาษาที่ใช้ได้: อังกฤษ, จีนแมนดาริน, จีนกวางตุ้ง, พม่า, อินโดนีเซีย, มลายู, ไทย
ก่อขึ้น: มกราคม 2015; 9 ปีที่แล้ว (2015-01)
สำนักงานใหญ่: มณฑลกวางตุ้ง
เจ้าของ: เทนเซ็นต์
อุตสาหกรรม: ดนตรี, พอดแคสต์ และวิดีโอ
ยูอาร์แอล: www.joox.com www.joox.co.za
จูกซ์ (อังกฤษ: JOOX) เป็นบริการสตรีมเพลง โดยบริษัทเทนเซ็นต์ เปิดให้บริการในเดือนมกราคม พ.ศ. 2558 โดย JOOX เป็นบริการสตรีมเพลงที่ใหญ่ที่สุดในฮ่องกง, อินโดนีเซีย, มาเลเซีย, พม่า, ไทย และแอฟริกาใต้
ในปี พ.ศ. 2560 JOOX เปิดตัวในประเทศแอฟริกาใต้ซึ่งเป็นตลาดแรกที่ไม่ได้อยู่ในทวีปเอเชีย 
ปัจจุบันมีผู้ใช้บริการประมาณ 22 ล้านคน โดยคาดว่าจำนวนผู้ใช้ในฮ่องกง, สิงคโปร์, มาเลเซีย, ไทย, ฟิลิปปินส์, พม่า และอินโดนีเซีย จะสูงถึง 87 ล้านคนภายในปี 2563 สำหรับประเทศไทย JOOX เปิดตัวครั้งแรกในปี 2559 ด้วยความร่วมมือระหว่างบริษัทเทนเซนต์และเว็บไซต์ Sanook.com
คอนเสิร์ต > งานประกาศรางวัลทางดนตรี JOOX Thailand Music Awards

• JOOX Thailand Music Awards 2017
งานประกาศรางวัลทางดนตรีแห่งยุค ครั้งที่ 1 ประจำปี 2560 จัดขึ้นเมื่อวันที่ 23 มีนาคม 2560 ณ เซนเตอร์พอยท์ สตูดิโอ ประกาศทั้งหมด  11 รางวัล แบ่งเป็น 10 รางวัลที่ให้ผู้ฟังร่วมโหวตผ่านทาง JOOX Application และ  1 รางวัลที่ให้โหวตแบบเรียลไทม์ ระหว่างถ่ายทอดสดงานประกาศรางวัล
คอนเสิร์ต > งานประกาศรางวัลทางดนตรี JOOX Thailand Music Awards > ผลประกาศรางวัลงาน JOOX Thailand Music Awards 2017

|  สาขารางวัล |  ผลประกาศผู้ที่ได้รับรางวัล |
| --- | --- |
1. เพลงป๊อปแห่งปี: เพลง อ้าว - อะตอม ชนกันต์
2. เพลงร็อคแห่งปี: เพลง I’m sorry สีดา - The Rube
3. เพลงอินดี้แห่งปี: เพลง มันเป็นใคร - Polycat
4. เพลงลูกทุ่ง/เพื่อชีวิตแห่งปี: เพลง คู่คอง - ก้อง ห้วยไร่
5. ท่อนเพลงฮิตแห่งปี: เพลง อ้าว - อะตอม ชนกันต์
6. เพลงฮิตติดผับ (โหวตเรียลไทม์): เพลง อ้าว - อะตอม ชนกันต์
7. ศิลปินหน้าใหม่: UrBoy TJ
8. ศิลปินแจ้งเกิดแห่งปี: อะตอม ชนกันต์
9. เพลงยอดนิยมแห่งปี: เพลง อ้าว - อะตอม ชนกันต์
10. ศิลปินสากลยอดนิยมแห่งปี: Charlie Puth
11. ศิลปินยอดนิยมแห่งปี: Labanoon
• JOOX Thailand Music Awards 2018
งานประกาศรางวัลทางดนตรีแห่งยุค ครั้งที่ 2 ประจำปี 2561 จัดขึ้นวันที่ 21 มีนาคม 2561 ณ โรงละครเคแบงค์สยามพิฆเนศ ชั้น 7 สยามสแควร์วัน ในปีนี้ประกาศทั้งหมด 13 รางวัล
คอนเสิร์ต > งานประกาศรางวัลทางดนตรี JOOX Thailand Music Awards > ผลประกาศรางวัลงาน JOOX Thailand Music Awards 2018

|  สาขารางวัล |  ผลประกาศผู้ที่ได้รับรางวัล |
| --- | --- |
1. เพลงลูกทุ่ง/เพื่อชีวิตแห่งปี: เพลง คำแพง - แซ็ค ชุมแพ
2. เพลงอินดี้แห่งปี: เพลง โลกที่ไม่มีเธอ - ปอย PORTRAIT
3. มิวสิควีดีโอแห่งปี: เพลง The DEVIL - STAMP
4. เพลงคาราโอเกะแห่งปี: เพลง เรื่องที่ขอ - ลุลา
5. ศิลปินเกาหลีแห่งปี: GOT7
6. ศิลปินต่างประเทศแห่งปี: ED SHEERAN
7. เพลงฮิปฮอปแห่งปี: เพลง เฉยเมย - YOUNGOHM
8. เพลงป๊อบแห่งปี: เพลง หน้าหนาวที่แล้ว - THE TOYS
9. เพลงร็อคแห่งปี: เพลง ครั้งหนึ่งไม่ถึงตาย - KLEAR
10. เกียรติยศแห่งปี: ธงไชย แมคอินไตย์
11. ศิลปินหน้าใหม่แห่งปี: BNK48
12. เพลงแห่งปี: เพลง หน้าหนาวที่แล้ว - THE TOYS
13. ศิลปินยอดนิยมแห่งปี: THE TOYS
• JOOX Thailand Music Awards 2019
งานประกาศรางวัลทางดนตรีแห่งยุค ครั้งที่ 3 ประจำปี 2562 จัดขึ้นวันที่ 19 มีนาคม 2562 ณ โรงละครเคแบงค์สยามพิฆเนศ ชั้น 7 สยามสแควร์วัน ในปีนี้ประกาศทั้งหมด 12 รางวัล
คอนเสิร์ต > งานประกาศรางวัลทางดนตรี JOOX Thailand Music Awards > ผลประกาศรางวัลงาน JOOX Thailand Music Awards 2019

|  สาขารางวัล |  ผลประกาศผู้ที่ได้รับรางวัล |
| --- | --- |
1. เพลงป๊อปแห่งปี: เพลง ลาลาลอย (100%) - The TOYS
2. เพลงลูกทุ่ง/เพื่อชีวิตแห่งปี: เพลง ห่อหมกฮวกไปฝากป้า ft. เต๊ะ ตระกูลตอ - ลำเพลิน วงศกร
3. เพลงฮิปฮอปแห่งปี: เพลง เป็นไรไหม? ft. LAZYLOXY - OG-ANIC
4. เพลงร็อกแห่งปี: เพลง รู้ดีว่าไม่ดี ft. YOUNGOHM – Getsunova
5. Collaboration Song of  the Year: เพลง อยู่ดีๆ ก็… ft. YOUNGOHM – WONDERFRAME
6. ศิลปินเกาหลีแห่งปี: GOT7
7. เพลงอินดี้แห่งปี: เพลง อาวรณ์ – Polycat
8. ศิลปินต่างประเทศแห่งปี: HONNE
9. เพลงคาราโอเกะแห่งปี: เพลง จริงๆ มันก็ดี - GENA DESOUZA
10. ศิลปินหน้าใหม่แห่งปี: OG-ANIC
11. เพลงแห่งปี: ซ่อนกลิ่น – Palmy
12. ศิลปินแห่งปี: The TOYS
• JOOX Thailand Music Awards 2020
งานประกาศรางวัลทางดนตรีแห่งยุค ครั้งที่ 4 ประจำปี 2563 จัดขึ้นวันที่ 1 กรกฎาคม 2563 โดยในปีนี้การจัดงานมาในรูปแบบการถ่ายทอดสดประกาศผลแบบออนไลน์ มีทั้งหมด 14 รางวัล และพิเศษสุดกับรางวัลในกลุ่มประเภทไลฟ์สไตล์ จากการสนับสนุนของเว็บไซต์ sanook.com อีก 5 รางวัล
คอนเสิร์ต > งานประกาศรางวัลทางดนตรี JOOX Thailand Music Awards > ผลประกาศรางวัลงาน JOOX Thailand Music Awards 2020

|  สาขารางวัล |  ผลประกาศผู้ที่ได้รับรางวัล |
| --- | --- |
1. เพลงแห่งปี: เพลง ธารารัตน์ - YOUNGOHM
2. ศิลปินแห่งปี: Wanyai
3. ศิลปินหน้าใหม่แห่งปี: Indigo
4. เพลงป็อปแห่งปี: เพลง รักติดไซเรน - ไอซ์ พาริส & แพรวา ณิชาภัทร
5. เพลงฮิปฮอป/ อาร์แอนด์บีแห่งปี: เพลง เสือสิ้นลาย - F.HERO ft. P-Hot, YOUNGOHM, FYMME
6. เพลงร็อคแห่งปี: เพลง นอกจากชื่อฉัน - ACTART
7. เพลงอินดี้แห่งปี: เพลง ดีใจด้วยนะ - Ink Waruntorn
8. เพลงรีเมคแห่งปี: เพลง หมื่นคำลา (Original by ฝันดี ฝันเด่น) - นนท์ ธนนท์
9. เพลง Collaboration แห่งปี: เพลง รักติดไซเรน - ไอซ์ พาริส & แพรวา ณิชาภัทร
10. ศิลปินเกาหลีแห่งปี: BLACKPINK
11. ศิลปินต่างประเทศแห่งปี: Ariana Grande
12. เพลงลูกทุ่ง / เพื่อชีวิตแห่งปี: เพลง เลิกคุยทั้งอำเภอ เพื่อเธอคนเดียว - ลิลลี่ ได้หมดถ้าสดชื่น
13. คาราโอเกะแห่งปี: เพลง ซ่อนกลิ่น - Palmy
14. เพลงฮิตตลอดกาล: เพลง เลือกได้ไหม - Zaza
รางวัลในกลุ่มประเภทไลฟ์สไตล์ จากการสนับสนุนของเว็บไซต์ sanook.com
1. หนุ่มฮอตแต่งกายสไตล์โดดเด่นแห่งปี: ออฟ - จุมพล อดุลกิตติพร
2. สาวสไตล์เก๋ ยืนหนึ่งเรื่องการแต่งกาย: ต้าเหนิง - กัญญาวีร์ สองเมือง
3. หนุ่มหล่อขวัญใจสาวทั่วประเทศ: เจเจ-กฤษภูมิ พิบูลสงคราม
4. สาวผู้สามารถละลายใจหนุ่มเพียงแรกเห็น: ใบเฟิร์น - พิมพ์ชนก ลือวิเศษไพบูลย์
5. ซุปตาร์แห่งโลกโซเชียล: แบมแบม - กันต์พิมุกต์ ภูวกุล (แบมแบม GOT7)
คอนเสิร์ต > Thailand Top 100 by JOOX

คอนเสิร์ตใหญ่ที่รวบรวมศิลปินจาก 100 อันดับเพลงฮิตที่สุดใน JOOX มาเล่นคอนเสิร์ตด้วยกัน โดยจัดอันดับตามความนิยมตลอดปี ไม่ว่าจะเป็นเพลงไทย เพลงลูกทุ่ง หรือเพลงสากล
• Thailand TOP 100 by JOOX 2017 : จัดครั้งแรกเมื่อวันที่ 16 ธันวาคม 2560 ณ GMM Live House ชั้น 8 เพลงฮิตอันดับที่ 1 "เป็นทุกอย่าง – Room39"
• Thailand TOP 100 by JOOX 2018 : จัดครั้งที่ 2 เมื่อวันที่ 17 พฤศจิกายน 2561 ณ OASIS ARENA SHOW DC พระราม 9 เพลงฮิตอันดับที่ 1 "Stars – The TOYS"
• Thailand TOP 100 by JOOX 2019 : จัดครั้งที่ 3 เมื่อวันที่ 9 พฤศจิกายน 2562 ณ OASIS ARENA SHOW DC พระราม 9 เพลงฮิตอันดับที่ 1 "ธารารัตน์ – YOUNGOHM"
• Thailand TOP 100 by JOOX 2020 : จัดครั้งที่ 4 เมื่อวันที่ 7 พฤศจิกายน 2563 จาก 3 เวทีคอนเสิร์ตทั่วไทย TCDC ขอนแก่น, One Nimman เชียงใหม่ และ Parc Paragon กรุงเทพฯ เพลงฮิตอันดับที่ 1 "วาฬเกยตื้น – GUNGUN"
คอนเสิร์ต > JOOX Secret Session

คอนเสิร์ตแบบเอ็กซ์คลูซีฟบรรยากาศคล้ายกับปาร์ตี้สุดพิเศษ ในรูปแบบคอนเสิร์ตสำหรับกลุ่มแฟนเพลงที่เป็นสาวกตัวยงของแนวเพลงนั้นๆ และคนที่เข้าร่วมงานจะได้รับเชิญจากทีมงาน JOOX เท่านั้น โดยมีคอนเซปต์เก๋ๆ ว่า หากคุณตอบรับการไปคอนเสิร์ตนี้ เจอกัน ณ สถานที่ลับที่มีแต่เราเท่านั้นที่รู้
- JOOX Secret Session : The OG of Thai Hip-Hop - ศิลปิน : Thaitanium, JSR, Jahnnnnn Juu, ZeeNot n Kappa Roll and River Rhyme
- JOOX Secret Session : AS IF YOU WERE IN THE 90’s  ไม่ใช่ 90’s ก็จูนซะหน่อย - ศิลปิน : วงโมเดิร์นด็อก, โป้ โยคีเพลย์บอย
คอนเสิร์ต > JOOX SELECTION

โปรเจกต์พิเศษที่ JOOX สร้างสรรค์ขึ้นเพื่อสร้างงานเพลงคุณภาพชิ้นใหม่ ที่เต็มไปด้วยความสดใหม่ทางดนตรี โดย JOOX ดูแลทุกขั้นตอนการทำงาน คิดคอนเซ็ปต์ คัดเลือกศิลปินและโปรดิวเซอร์ พร้อมถ่ายทอดตัวตนของศิลปิน ผ่านเสียงเพลง ผสานศิลปะ แฟชั่น และองค์ประกอบโปรดัคชั่นภาพและวีดีโอ ที่พิถีพิถันทุกรายละเอียด เรียกได้ว่า นี่คือโปรเจกต์อัลบั้ม ที่ให้อิสระในการทำงานระหว่างศิลปิน, โปรดิวเซอร์ และคนเบื้องหลังได้ทำงานร่วมกันอย่างแท้จริง
ในอัลบั้มนำร่องของ JOOX Selection นั้น 15 บทเพลงใหม่ที่จะเกิดขึ้น ถูกถ่ายทอดโดย 18 ศิลปินที่ JOOX ได้คัดสรรมาเพื่อผู้ฟังอย่างแท้จริง นำโดย วี วิโอเลต วอเทียร์, ซีซันไฟฟ์ (Season Five), ดา เอ็นโดรฟิน, ซิปส์ (SYPS), ยังโอม (Youngohm), วารินZ (VARINZ), จาห์มาร (Jahman), พีฮอต (P-Hot), ราห์บอย (Rahboy), ไนซ์ ซีเอ็นเอ็ก (NICECNX), เซอร์ป๊อปป้า (Sirpoppa), ดรีมไฮ (Dream High), ไซยาไนด์ (Cyanide), ไอซ์ ไมเด้น (Ice Maiden), ฟิกส์ (FIIXD), ยังกู (Younggu), ไดมอนด์ (Diamond) และ เอ็นก๊าซ (NGAZ) เป็นต้น ในส่วนของเบื้องหลัง ก็ได้โปรดิวเซอร์ฝีมือดี ที่เคยอยู่เบื้องหลังเพลงมาแล้วมากมาย เช่น Hollaphonic ดีเจดูโอ้สัญชาติอังกฤษ เจ้าของเพลงฮิต Spaceship ft. BXRBER, หรือโปรดิวเซอร์สัญชาติ ญี่ปุ่น-เกาหลี Jeff Miyahara ผู้อยู่เบื้องหลังความสำเร็จของนักร้องดังทั่วโลกมาแล้วอย่าง Girl’s Generation และ Timbaland หรือ โหน่ง-วิชญ วัฒนศัพท์ โปรดิวเซอร์ผู้คร่ำหวอดอยู่ในแวดวงดนตรีบ้านเรามาช้านาน เป็นต้น
คอนเสิร์ต > JOOX The Primary Colour Series

งานที่รวบรวมศิลปินในวงการเพลงอินดี้มาจัดแสดงคอนเสิร์ตภายใต้คอนเซปต์ “3 สี 3 แนวดนตรี 3 แนวศิลปะ” โดยมีการจัด Installation Art ต่างๆ ประกอบการแสดงไปด้วย ไม่ว่าจะเป็นการออกแบบแสง สี เสียง จากไลท์ติ้งดีไซน์เนอร์ (Lighting Designer) รุ่นใหม่ อย่าง”ยิ้มเสมอ” (Yimsamer - Installation Art) และ “ออโต้เซฟ” (Autosave Lighting Art) หรือภาพประกอบสุดอาร์ทภายในงาน จาก จูลี่ เบเกอร์ (Julie Baker) คอนเสิร์ต The Primary Colours Series แบ่งออกเป็น 3 ตอน 3 สี ได้แก่
ตอนที่ 1 : In The Blue คอนเสิร์ตสีน้ำเงินที่อบอวลไปด้วยมวลแห่งความเศร้า จัดเมื่อวันที่ 13 มกราคม 2561 ณ The Jam Factory (คลองสาน) โดยศิลปินที่ขึ้นแสดงได้แก่
• กรีซี คาเฟ่ (Greasy Café), เลมอน ซุป (Lemon Soup), โมโน มาเนีย (Mono Mania), มูฟวิ่ง แอนด์ คัท (Moving and cut)
ตอนที่ 2 : Over The Moon คอนเสิร์ตสีเหลืองที่เต็มไปด้วยความสดใส สนุกสนาน จัดเมื่อวันที่ 27 มกราคม 2561 ณ Glowfish สาธร โดยศิลปินที่ขึ้นแสดง ได้แก่
• โพลีแคท (Polycat), เดอะ ทอยส์ (The Toys), จิม แอนด์ สวิม (Gym and Swim), เซฟแพลนเนท (Safeplanet)
ตอนที่ 3 : Mad Furious คอนเสิร์ตสีแดงที่ร้อนระอุไปด้วยความดุเดือดของชาวร็อค จัดเมื่อวันที่ 10 กุมภาพันธ์ 2561 ณ G-Village ลาดพร้าว โดยศิลปินที่ขึ้นแสดง ได้แก่
• โลโมโซนิก (Lomosonic), บอมบ์ แอท แทรค (Bomb At Track), ริเวอร์ ไรห์ม (River Rhyme), แมทท์นิแมร์ (Mattinimare)
ซอฟต์แอนด์เวท

1977 ซิงเกิลโดยพรินซ์
ซอฟต์แอนด์เวท (อังกฤษ: Soft and Wet) เป็นเพลงของพรินซ์ ในปี ค.ศ. 1978 เป็นซิงเกิลแรกของเขา ออกจำหน่ายในเดือนมีนาคม ค.ศ. 1978 สำหรับอัลบั้มเปิดตัว For You แทร็คอยู่ในเพลงแนวดิสโก้ ,ฟังก์ ประกอบด้วยกลอง ,กีตาร์เบส และซินธิไซเดอร์ เพลงนี้เขาประพันธ์คำร้องร่วมกับคริส มูน เพลงนี้ติดชาร์ตอันดับที่ 92 ของบิลบอร์ดฮอต 100 ในวันที่ 25 พฤศจิกายน ค.ศ. 1978 หลังติดชาร์ตอยู่ 2 สัปดาห์
รายการเพลง

A. "Soft and Wet" – 3:01
B. "So Blue" – 4:26
ชาร์ต

| ชาร์ต (1978) | อันดับ สูงสุด |
| --- | --- |
US Billboard Billboard Hot 100: 92
US Billboard Hot Soul Singles: 12
จ็อบระห่ำ คนถึกระทึกโลก

| จ็อบระห่ำ คนถึกระทึกโลก |
| --- | --- |

กำกับ: ปีแยร์ โมเรล
เขียนบท: เจค็อบ เลนต์ซ
อำนวยการสร้าง:   เจค็อบ เลนต์ซ  คริส มิลเบิร์น  Renee Tab  Christopher Tuffin  สตีฟ ริชาร์ดส์ 
นักแสดงนำ:   จอห์น ซีน่า  Alison Brie  ฆวน พาโบล ราบา  คริสเตียน สเลเตอร์ 
กำกับภาพ: เธียร์รี่ อาราโบกาสต์
ตัดต่อ: Chris Tonick
ดนตรีประกอบ:   Elliot Leung  Geoff Zanelli (themes) 
บริษัทผู้สร้าง:   AGC Studios  Endurance Media  
ผู้จัดจำหน่าย: Relativity Media
วันฉาย:   27 ตุลาคม ค.ศ. 2023 (2023-10-27) 
ความยาว: 109 minutes
ประเทศ: สหรัฐอเมริกา
ภาษา: อังกฤษ
ทุนสร้าง: $40 million
ทำเงิน: $9.7 million
จ็อบระห่ำ คนถึกระทึกโลก (อังกฤษ: Freelance) เป็นภาพยนตร์แอ็คชั่นคอมเมดีปี 2023 กำกับโดยปีแยร์ โมเรล และเขียนบทโดยเจค็อบ เลนต์ซ โดยเป็นผลงานเขียนบทภาพยนตร์เรื่องแรกของเขา นำแสดงโดยจอห์น ซีน่า, อลิสัน ไบร, ฆวน พาโบล ราบา และคริสเตียน สเลเตอร์
เนื้อเรื่อง

เมสัน เพ็ตทิตส์ อดีตทหารหน่วยรบพิเศษกองทัพบกสหรัฐ ได้รับบาดเจ็บและต้องปลดจากราชการหลังจากภารกิจลอบสังหาร ฆวน เวเนกัส ผู้นำเผด็จการของพัลโดเนีย ประเทศในอเมริกาใต้ล้มเหลว เมสันที่รู้สึกเบื่อหน่ายกับชีวิตทนายความ ได้รับข้อเสนองานใหม่ที่น่าสนใจจากเซบาสเตียน อีลส์ เพื่อนเก่า งานนี้คือการเป็นบอดี้การ์ดคุ้มกันให้กับแคลร์ เวลลิงตัน นักข่าวชื่อดังที่กำลังตกอับ แคลร์ได้รับเชิญจากเวเนกัส ผู้นำประเทศพัลโดเนียให้มาสัมภาษณ์ เพื่อหวังจะปรับปรุงภาพลักษณ์ของตนเองท่ามกลางสถานการณ์การประท้วงต่อต้านการปกครองของเขา ภารกิจนี้ทำให้เจนนี่ ภรรยาของเขา ไม่พอใจอย่างมาก เธอเป็นห่วงว่าหากเกิดเหตุการณ์ไม่คาดคิดขึ้น ลูกสาวคนเดียวของพวกเขาอย่างเคซีย์ จะต้องขาดความอบอุ่นจากพ่อ
หลังจากเดินทางมาถึงประเทศพัลโดเนียและได้พบปะกับเวเนกัส กลุ่มติดอาวุธต่อต้านเวเนกัสได้ทำการซุ่มโจมตี ทำให้รถที่ทั้งสองใช้เดินทางเสียหายทั้งหมด เมสันป้องกันตัวจากการโจมตีและหลบหนีผู้ร้ายเข้าไปในป่า เวเนกัสอนุมานได้ว่าผู้ร้ายที่โจมตีคือทหารของเขาเองที่ปลอมตัวมา และความพยายามลอบสังหารจริง ๆ แล้วเป็นการรัฐประหารที่ก่อโดย ฆอร์เก หลานชายของเขา โดยได้รับความช่วยเหลือจากพันเอก แยน โคฮอร์สท์ ที่ปรึกษาทางทหาร เมสันพยายามหนีจากเวเนกัส โดยหวังจะพาแคลร์ไปด้วย แต่แผนการของเขาต้องพังทลายลง เมื่อทั้งคู่ถูกกลุ่มทหารรับจ้างซุ่มโจมตี เมสันได้รับความช่วยเหลือเล็ก ๆ น้อย ๆ จากเวเนกัสในการต่อสู้จนเอาชนะศัตรูไปได้ และกลุ่มของพวกเขาก็เดินทางมาถึงหมู่บ้านแห่งหนึ่ง ซึ่งเวเนกัสเป็นที่นับถืออย่างสูง
แคลร์ประสบความสำเร็จในการบันทึกบทสัมภาษณ์ของเธอกับเวเนกัส ในขณะที่เมสันกำลังสร้างความสัมพันธ์อันแน่นแฟ้นกับแคลร์มากขึ้นเรื่อย ๆ เขากลับปฏิเสธความรักที่เธอมอบให้ วันรุ่งขึ้น เวเนกัสใบ้ให้เห็นถึงเป้าหมายที่แท้จริงของภารกิจเมสัน เมสันจึงโทรหาเซบาสเตียน ซึ่งเปิดเผยว่าแท้จริงแล้วเขาถูกจ้างให้เข้าไปสานสัมพันธ์กับเวเนกัส เพื่อสร้างความสนิทสนมก่อนจะลงมือสังหาร แยนและลูกน้องตามมาถึงหมู่บ้านและไล่ล่าทั้ง 3 คน เมสันและเวเนกัสหนีไปได้ แต่แคลร์ถูกจับตัวไป
ระหว่างเดินทางไปยังเมืองหลวงของพัลโดเนีย เวเนกัสได้เปิดเผยว่า เขาไม่ได้เป็นคนฆ่าเพื่อนของเมสันในภารกิจนั้น ต่อมา ทั้งสองได้จัดฉากการแลกเปลี่ยนกับแคลร์ ขณะเดียวกัน เวเนกัสได้เปิดเผยว่า 'การปฏิวัติ' ที่เกิดขึ้นต่อต้านระบอบการปกครองของเขานั้นเป็นเพียงการแสดง และในความเป็นจริง เขามีความรักจากประชาชนอย่างมาก วันรุ่งขึ้น ระหว่างการแลกเปลี่ยนตัวประกัน เวเนกัสส่งผู้ประท้วงปลอมมาสร้างความสับสนให้แยน เพื่อให้เขา เมสัน และแคลร์ หลบหนีไปยังทำเนียบประธานาธิบดีได้อย่างปลอดภัย ณ ที่นั่น เวเนกัสเกลี้ยกล่อมฆอร์เกให้มาร่วมมือกันเพื่อนำพาประเทศไปสู่สิ่งที่ดีกว่า แต่แล้ว นายพลมาร์ติเนซ ผู้เป็นมือขวาที่เวเนกัสไว้ใจ กลับเปิดเผยตัวตนว่าเป็นหนึ่งในกลุ่มผู้สมคบคิดด้วย ฆอร์เกเสียชีวิตขณะปกป้องลุงของเขา
แยนพร้อมด้วยกำลังคนได้บุกเข้าโจมตีทำเนียบประธานาธิบดี การปะทะกันด้วยอาวุธเกิดขึ้นอย่างรุนแรงระหว่างกลุ่มของแยนและเหล่าเจ้าหน้าที่รักษาความปลอดภัยประจำทำเนียบประธานาธิบดี ณ จุดหนึ่งของการต่อสู้ เมสันได้เผชิญหน้ากับแจนในการต่อสู้ตัวต่อตัว แยนเปิดเผยว่าเขามีส่วนเกี่ยวข้องกับการตายของเพื่อนร่วมทีมของเมสัน ต่อมา เซบาสเตียนและทีมของเขาเดินทางมาถึงและจัดการกับกลุ่มลูกน้องที่เหลือของแยน
ต่อมาไม่นาน แคลร์สามารถกอบกู้อาชีพของเธอได้ด้วยคลิปวิดีโอจากพัลโดเนีย เวเนกัสลงจากอำนาจเพื่อเลือกตั้งตามวิถีทางประชาธิปไตย เมสัน ได้กลับมาพบปะครอบครัวอีกครั้ง ก่อนที่เวเนกัส จะมอบเงินจำนวน 5 ล้านดอลลาร์ให้กับเขาเป็นของขวัญทำให้เมสันสามารถตัดสินใจลาออกจากงานที่เขาเกลียดชังมานานได้
นักแสดง

จอห์น ซีนา รับบทเป็น เมสัน เพ็ตทิตส์ อดีตทหารหน่วยรบพิเศษของกองทัพบกสหรัฐที่เกษียณอายุจากการทำงานด้วยเหตุผลทางการแพทย์ และปัจจุบันเป็นทนายความ
อลิสัน บรี รับบทเป็น แคลร์ เวลลิงตัน นักข่าว
ฮวน ปาโบล ราบา รับบทเป็น ประธานาธิบดีฮวน เวเนกัส
คริสเตียน สเลเทอร์ รับบทเป็น เซบาสเตียน เอิร์ล หัวหน้าของเมสัน และอดีตทหารหน่วยรบพิเศษของกองทัพบกสหรัฐ
อลิซ อีฟ รับบทเป็น เจนนี่ เพ็ตทิตส์ ภรรยาของเมสัน
มาร์ตัน โชคาส รับบทเป็น พันเอกแจน โคฮอร์สต์ ทหารรับจ้างชาวแอฟริกาใต้ที่ทำงานต่อต้านเวเนกัส
เซบาสเตียน เอสลาวา รับบทเป็น จอร์จ วาสเกซ หลานชายของเวเนกัส
ลูกสาวของเมสันและเจนนี่รับบทโดยมอลลี่ แม็กแคน นักแสดงเด็ก
การผลิต

จ็อบระห่ำ คนถึกระทึกโลก คือผลงานการเขียนบทภาพยนตร์ครั้งแรกของ เจคอบ เลนตซ์ นักเขียนบทโทรทัศน์ ภาพยนตร์เรื่องนี้ประกาศตัวเมื่อวันที่ 6 ตุลาคม พ.ศ. 2564 โดยมี ปีแยร์ โมเรล เป็นผู้กำกับและ จอห์น ซีนา เป็นตัวเอก มีรายงานว่าภาพยนตร์เรื่องนี้มีงบประมาณอย่างน้อย 40 ล้านเหรียญสหรัฐ ในเดือนมกราคม พ.ศ. 2565 อลิสัน บรี, ฮวน ปาโบล ราบา, อลิซ อีฟ, มาร์ตัน โชคาส และ เซบาสเตียน เอสลาวา เข้าร่วมทีมนักแสดง การถ่ายทำเริ่มต้นในโคลอมเบียเมื่อวันที่ 17 มกราคม พ.ศ. 2565 โดยมี เธียร์รี่ อาราโบกาสต์ เป็นผู้กำกับภาพ และถ่ายทำเสร็จในเดือนเมษายน พ.ศ. 2565
การฉาย

จ็อบระห่ำ คนถึกระทึกโลก  ออกฉายในโรงภาพยนตร์โดย รีเลทีฟวิตี มีเดีย เมื่อวันที่ 27 ตุลาคม พ.ศ. 2566 ออกฉายในรูปแบบวีดิทัศน์ตามคำขอเมื่อวันที่ 28 พฤศจิกายน พ.ศ. 2566 โดยมีกำหนดวางจำหน่ายดีวีดีและบลูเรย์ในวันที่ 12 มีนาคม พ.ศ. 2567 ขณะที่ในประเทศไทยเนตฟลิกได้นำมาออกฉายในเดือนกรกฎาคม พ.ศ. 2567